Състезанието в космическия бизнес продължава. Индия изстреля 20 сателита в една ракета - Money.bg
22.06.2016 11:42:32
Състезанието за лидерство в космическия бизнес продължава. Индия обяви, че е изстреляла успешно 20 сателита заедно в една ракета.
Южноазиатската държава се похвали, че тяхната технология е нискобюджетна и качествена, като целта на Делхи е да привлече клиенти за нея.
Сателитите, сред които е имало и такива на САЩ и Канада, са излетели днес сутринта от остров Шрихарикота. Задачата на повечето от машините е да изследват атмосферата на Земята, пише Bloomberg.
Цените на билетите все още не са ясни
Бизнесът с изстрелване на сателити в Космоса е от огромна важност за операциите на телекомуникационните компании, доставчиците на интернет, авиопревозвачите и други.
Потенциалът на тази индустрия беше оценен от милиардерите Ричард Брансън, Илон Мъск и Джеф Безос, които създадоха свои компании в сферата.
През март шефът на Amazon обяви, че фирмата му Blue Origin ще започне тестови полети на ракети през идната година. От 2018 г. пък се очаква тя да изпрати в Космоса своите първи клиенти астронавти. Такива пътешествия предлага и фирмата на Ричард Брансън Virgin Galactic.
Мисиите “Red Dragon” до червената планета ще тестват технологиите за други мисии
Space X на Илон Мъск пък планира да изпрати своята първа ракета на Марс през същата година. Компанията работи по разработването на космически технологии и има договор с НАСА за изпращане на доставки до Международната космическа станция.
космически бизнес
Икономически новини / ТеКно / Иновации и наука / Състезанието в космическия бизнес продължава. Индия изстреля 20 сателита в една ракета